Úrad vlády SR						  Na rokovanie vlády SR
Sekcia hospodárskej politiky					  dňa 17.7.2002
									  k číslu: 5303/2002
									  k bodu: 28

S t a n o v i s k o 

k Návrhu na vydanie rozhodnutia o privatizácii časti zdravotníckeho zariadenia Poliklinika Poltár – časť Lekáreň BEATUS Poltár

I.

Materiál predkladá ministerka pre správu a privatizáciu národného majetku na základe §10 ods.1 a 13 a §10a ods.2 zákona č. 92/1991 Zb. v znení neskorších predpisov.

Návrhom sa realizuje samostatný výstup privatizačného projektu polikliniky Poltár, ktorým je lekáreň Beatus Poltár. Kupujúci je PharmDr. Ján  Hrica, ktorý lekáreň prevádzkuje. Kúpna cena je dohodnutá vo výške 550 tis. Sk (účtovná hodnota majetku je 220 tis. Sk), ktorú kupujúci zaplatí jednou splátkou. 

II.

Materiál nie je predmetom štandardného medzirezortného pripomienkového konania.

III.

Nadobúdateľ splnil všetky podmienky výberového konania a predložil najvyššiu ponuku kúpnej ceny.

Návrh nebol predložený na posúdenie na Poradu ekonomických ministrov.

Odporúčame, aby vláda prijala navrhované uznesenie.

Bratislava  15. 7. 2002